Csíkszentdomokosi rikoltások

1.  Helyet, helyet nekünk is ha kicsikék vagyunk is !

2.  Túrót ettek nyüvesen, attól járják ügyesen.

3.  Járompálca, járomszeg, járjad bolond , nincs eszed !

4.  Domokosi legények, mind ügyesek szegények, csak az a hiba bennük, félre kacsint a szemük.

5.  Kicsi nekem ez a terem, a fejemet belé verem.

6.  Ez a kicsi szegellet megér háromezeret.

7.  Csípd meg bogár a seggit, lapostetű a tökit.

8.  Kicsi nekem ez a ház, kirúgom az oldalát.

9.  Többet ér a hasam alja mint az egész Dormaalja !

10.  Csípd meg bogár a likát, bogárojzék egy szikrát.

11.  Csak a csontja s a bőre , mégis pezseg a vére.

12. Kerüld meg a kemencét, csókold (srófold, szőröld) meg a menyecskét !

13.   Apró bingyó pityóka, esmen' megvót' egy nóta.

14.  Kicsi leány Marika, forog mint a karika.

15.  Ez a legény olyan szép mint egy háromlábú szék.

16.  Ez a legény olyan fürge mint egy háromlábú ürge.

17.  Ez a legény úgy járja, akad össze a lába.

18.  Az én lábam kijárja , csak a padló kiállja.

19.  Ide lábam, ne tova, hátra van még a java.

20.  Ide lábam, ne tova, ne menj szomszéd faluba.

21.  Ha reggelig nem járod, száradjon le a lábad !

22.  Öregesen, ügyesen, úgy segít meg az Isten .

23.  Úgy szeretem Emerkát, mint az édes  pálinkát.
       Emerka es engemet, tépi le az ingemet.

24.  Úgy szeretem uramat, lepisilem (huggyom össze)  magamat                                                       

  uram es úgy engemet, tépi le az ingemet.

25.  Minden ágon kettő három, jaj, Istenem ki lesz párom, lehet nekem olyan párom, megfeketedik a hátam. 

26.  Reggelig, reggelig, akkor es egy darabig.

27.  Lábujjkámon a köröm, azon felül az öröm.

28. Aratás, takarás, akkor van a jajgatás.

29. Lakodalom, sokadalom, akkor nincsen beteg asszony . 

30. Aki nem tud aludni, jöjjön ki csudálkozni. Minden ember jöjjön ki lásson csudát ideki.

31.  Ez a legény kóbori, meg kéne borítani.

32.  Ez a leány  túrót árul, lyukas a gatyája hátul,
   Míg a túrót árulgatja a  pendelyét megfoldhatja.

33.  Ereszd el a hajamat, úgy sem hagyom magamat. 

34.  Nyomás, nyomás, nem a pina vakarás !

35.  Piros alma, gömbölyű, ez a kontrás féltökű.

36.  Aranyóra a falon, úgy járom, hogy akarom.
37.  Aranyóra a farom, úgy jár, ahogy akarom

38.  Ez a leány talicska, minden legény taszítja.

39.  Hány esztendős lehettél mikor bingyózni kezdtél.

  Tizenhárom meg egy fél , úgy bingyóztam mint a szél.

40.   Túl a hegyen zabkéve, a legénynek lány  kéne.

41.  A pendelyem szegélye, hat legény kell melléje.

42.  Ez a legény olyan, szegény, három krajcárt biztos megér.

43.  Azért adtam három pengőt, hogy a farod járjon rezgőt.

